《海珠寺》
明代·释今从

微茫云海一珠浮，中有仙家十二楼。红蓼斜连枫叶寺，绿榕低护木兰舟。

采芳客至昌华苑，拾翠人归花渡头。夕梵晨钟鸣底事，一蓑江上独夷犹。

作者简介：今从，字净起。番禺人。俗姓李，二严大师长子，原名云子，字山农。贡生。从素持梵行，居俗时与天然禅师结净社。清圣祖康熙五年（一六六六）始随禅师薙染，命典教授。清陈伯陶编《胜朝粤东遗民录》卷四有传。